
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-468 „DĖL ELEKTROS ENERGETIKOS ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2021 m. gruodžio 29 d. Nr. O3E-1796
Vilnius


Vadovaudamasi Lietuvos Respublikos energetikos įstatymo 8 straipsniu, Lietuvos Respublikos elektros energetikos įstatymo 9 straipsnio 3 dalies 11 punktu, 56 straipsnio 1 dalimi, 68 straipsnio 9 ir 11 dalimis, 74 straipsnio 7 dalimi, atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2021 m. gruodžio 23 d. pažymą Nr. O5E-1612 „Dėl Valstybinės energetikos reguliavimo tarybos 2018 m. gruodžio 21 d. nutarimo Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“ pakeitimo“, Taryba nutaria:
.	Pakeisti Elektros energetikos įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“ (toliau – Aprašas):
.	 Papildyti 2.71 papunkčiu:
„. paskirtasis kaupimo sistemos operatorius, teikiantis izoliuoto elektros energetikos sistemos darbo rezervo užtikrinimo (toliau – izoliuoto darbo rezervo) paslaugą;“
.	Pakeisti 3.4 papunktį ir jį išdėstyti taip:
„. Elektros energetikos infrastruktūrinė įmonė – elektros energetikos įmonė, kuri vykdo bent vieną iš perdavimo, skirstymo, kaupimo ir elektros energijos gamybos veiklų ir kurios teikiamų paslaugų (produktų) kainos yra reguliuojamos.“
.	Pakeisti 9.2.2 papunktį ir jį išdėstyti taip:
„. papildomų paslaugų;“
.	Pakeisti 9.3 papunktį ir jį išdėstyti taip:
„. elektros energijos skirstymo veiklą. Šiame verslo vienete elektros energetikos įmonė privalo numatyti tokias paslaugas (produktus), kurių pajamos, sąnaudos ir ilgalaikis turtas turi būti atskirai apskaityti: 
. skirstymo vidutinės (35‒6 kV) įtampos tinklais (iš paslaugos pajamų ir sąnaudų išskiriant per metus prijungtų gamintojų ar naujų vartotojų pajamas ir sąnaudas); 
. skirstymas žemos (0,4 kV) įtampos tinklais (iš paslaugos pajamų ir sąnaudų išskiriant per metus prijungtų gamintojų ar naujų vartotojų pajamas ir sąnaudas); 
. balansavimo; 
. kompensacijos už servitutus; 
. kompensacijos už apsaugos zonas; 
. elektros energijos garantinio tiekimo; 
. prijungimo sąlygų, išankstinių prijungimo sąlygų, prijungimo paslaugos sutarčių, kai jose nurodomos prijungimo sąlygos, parengimo; 
. kitos su elektros energijos skirstymo veiklos verslo vienetu tiesiogiai susijusios paslaugos (produktai);“
.	Papildyti 9.41 papunkčiu:
„. elektros energijos kaupimo veiklą, vykdomą paskirtojo kaupimo sistemos operatoriaus, teikiančio izoliuoto darbo rezervo paslaugą;“
.	Pakeisti 13.4.8 papunktį ir jį išdėstyti taip:
„. išsinuomoto ilgalaikio turto, kuris vadovaujantis Tarptautiniais apskaitos standartais yra apskaitomas ilgalaikiame turte, vertę;“
.	Papildyti 20.31 papunkčiu ir jį išdėstyti taip:
„. elektros energetikos įmonė, gali taikyti trumpesnius, nei Tarybos nustatyti, ilgalaikio turto nusidėvėjimo normatyvus projekto turtui, jei pagal Tarybos patvirtintą Investicijų projektų papildomų reguliacinių paskatų ir rizikų vertinimo metodiką priimtuose Tarybos sprendimuose (nutarimuose) yra numatytas tokios reguliacinės rizikos mažinimo priemonės projektui suteikimas.“
.	Pakeisti 20.6 papunktį ir jį išdėstyti taip:
„.  jeigu iki Aprašo įsigaliojimo dienos įsigytiems ilgalaikio turto vienetams buvo taikomi kiti nusidėvėjimo normatyvai, nei nurodyti Aprašo 3 priede, šiems ilgalaikio turto vienetams Aprašo 3 priede nustatyti ilgalaikio turto nusidėvėjimo (amortizacijos) normatyvai taikomi šio ilgalaikio turto 2018 m. gruodžio 31 d. likutinei vertei, kuri vadovaujantis Aprašo 20 punkte nustatytais nusidėvėjimo (amortizacijos) skaičiavimo principais nudėvima per likusį turto naudingo tarnavimo laiką;“
.	Papildyti 30.6.5 papunkčiu:
„. 2,8 proc. energijos kaupimo veiklą vykdančios įmonės – paskirtojo kaupimo sistemos operatoriaus – verslo vieneto veiklos sąnaudų, nurodytų Aprašo 18.7–18.13 papunkčiuose.“
.	Papildyti 30.24 papunkčiu iš jį išdėstyti taip:
„. Gamtinių dujų, elektros energetikos, suskystintų naftos dujų įmonių investicijų vertinimo ir derinimo tvarkos aprašo, patvirtinto Tarybos 2009 m. liepos 10 d. nutarimu Nr. O3-100 „Dėl Gamtinių dujų, elektros energetikos, suskystintų naftos dujų įmonių investicijų vertinimo ir derinimo tvarkos aprašo patvirtinimo“, nustatyta tvarka su Taryba suderintų projektų, skirtų pakeisti elektros energetikos įmonės eksploatuojamą reguliuojamą ilgalaikį turtą, kuriais perkamos paslaugos iš išorės, (toliau – OPEX projektai) faktinę sąnaudų apimtį, viršijančią Tarybos sprendime dėl atitinkamo OPEX projekto derinimo numatytą sąnaudų sumą.“
.	Pakeisti 32 punktą ir jį išdėstyti taip:
„. Elektros energetikos įmonei, vykdančiai Aprašo 9 punkte nurodytą reguliuojamą veiklą (veiklas), draudžiama priskirti reguliuojamų kainų paslaugoms (produktams) ir atitinkamiems verslo vienetams, į kurių sudėtį įeina reguliuojamų kainų paslaugos (produktai), reguliuojamo turto vertei priskiriamo ilgalaikio turto, kurio negalima eksploatuoti, nurašymo sąnaudas, kurios yra mažesnės nei 10 tūkst. Eur, ir bendrai sudarančias daugiau kaip 0,05 proc. elektros energetikos įmonės ilgalaikio reguliuojamo turto vertės perdavimo sistemos operatoriaus ir paskirtojo kaupimo sistemos operatoriaus, teikiančio izoliuoto darbo rezervo paslaugą, atveju, 0,18 proc. – elektros energetikos įmonės ilgalaikio reguliuojamo turto vertės skirstymo sistemos operatoriaus atveju. Ilgalaikio turto nurašymo sąnaudos turi būti sumažintos pajamomis, gautomis realizuojant nurašomą ilgalaikį turtą, jeigu elektros energetikos įmonė tokias pajamas gavo.“
.	Papildyti 341 punktu: 
„. Lietuvos Respublikos elektros energetikos sistemos sujungimo su kontinentinės Europos elektros tinklais darbui sinchroniniu režimu įstatymo 12 straipsnio 5 dalyje nurodytu laikotarpiu paskirtojo kaupimo sistemos operatoriaus patirtos būtinosios elektros energijos kaupimo įrenginių techninio palaikymo ir saugos užtikrinimo sąnaudos, kurios Tarybos nustatyta tvarka pripažįstamos ekonomiškai pagrįstomis paskirtojo kaupimo sistemos operatoriaus sąnaudomis, įtraukiamos į reguliuojamų paslaugų kainas. Šio laikotarpio reguliuojamos veiklos ataskaitas paskirtasis kaupimo sistemos operatorius privalo pateikti Tarybai Aprašo 41 punkte nustatyta tvarka.“
.	Pakeisti 37 punkto pirmąją pastraipą ir ją išdėstyti taip:
„. Aprašo 2 punkte nurodytos elektros energetikos įmonės veiklą pradėjusios po Aprašo įsigaliojimo dienos – per šešis mėnesius nuo veiklos vykdymo pradžios privalo pateikti Tarybai reguliavimo apskaitos sistemos laisvos formos aprašą (toliau – Sistemos aprašas). Elektros energetikos įmonių Tarybai pateiktas Sistemos aprašas turi atskleisti elektros energetikos įmonės reguliavimo (apskaitos atskyrimo ir sąnaudų paskirstymo) apskaitoje naudojamus principus, metodus ir tvarkas, atliekant apskaitos atskyrimą ir sąnaudų paskirstymą. Sistemos apraše elektros energetikos įmonė turi nurodyti, koks laikotarpis yra laikomas elektros energetikos įmonės finansiniais metais. Sistemos aprašą Tarybai elektros energetikos įmonė, išskyrus Aprašo 101 punkte nurodytą elektros energetikos įmonę, privalo pateikti su šiais neatskiriamą Sistemos aprašo dalį sudarančiais priedais:“
.	Pakeisti 39 punktą ir jį išdėstyti taip:
„. Elektros energetikos įmonės kasmet įvertina naudojamos reguliavimo apskaitos sistemos, kurios pagrindu verslo vienetams yra paskirstomos pajamos, sąnaudos ir ilgalaikis turtas, pakeitimo poreikį ir, jeigu reikia atlikti šios sistemos pakeitimus einamųjų atskaitinių metų pajamų, sąnaudų ir ilgalaikiui turtui paskirstyti, ne vėliau kaip iki kovo 1 d. apie tai praneša Tarybai, pateikdama pakeistą Sistemos aprašą su priedais. Tuo atveju, jei dėl teisės aktų pakeitimų įgyvendinimo ar kitų naujai atsiradusių nenumatytų aplinkybių poreikis pakeisti šią sistemą ir Sistemos aprašą būtų nustatytas vėliau nei einamųjų metų kovo 1 d., elektros energetikos įmonė apie sistemos pakeitimus Tarybai praneša ne vėliau kaip per 30 kalendorinių dienų nuo tokių pakeitimų dienos, pateikdama pakeistą Sistemos aprašą su priedais.“
.	Pakeisti 41.9 papunktį ir jį išdėstyti taip:
„. skirstomųjų tinklų operatorius, kurio veiklos teritorijoje esančių vartotojų skaičius didesnis nei 100 tūkst., pateikia faktinių sąnaudų suvestinę pagal Ilgo laikotarpio padidėjimo sąnaudų (LRAIC) modelio suvestinių duomenų lentelę (Aprašo 7 priedas);“
.	Papildyti 41.13 papunkčiu:
„. perdavimo sistemos operatorius pateikia faktinių investicijų į LRAIC modelio optimizuotą ir neoptimizuotą turtą duomenis pagal Investicijų į ilgo laikotarpio vidutinių padidėjimo sąnaudų (LRAIC) modelio optimizuoto ir neoptimizuoto perdavimo tinklo turtą suvestinę (Aprašo 10 priedas);“
.	Papildyti 41.14 papunkčiu:
„. skirstomųjų tinklų operatorius, kurio veiklos teritorijoje esančių vartotojų skaičius didesnis nei 100 tūkst., pateikia faktinių investicijų į LRAIC modelio optimizuotą ir neoptimizuotą turtą duomenis pagal Investicijų į ilgo laikotarpio vidutinių padidėjimo sąnaudų (LRAIC) modelio optimizuoto ir neoptimizuoto skirstomojo tinklo turtą suvestinę (Aprašo 11 priedas).“
.	Pakeisti Aprašo 1 priedą ir jį išdėstyti nauja redakcija (pridedama).
.	Pakeisti Aprašo 3 priedą ir jį išdėstyti nauja redakcija (pridedama).
.	Pakeisti Aprašo 4 priedą ir jį išdėstyti nauja redakcija (pridedama).
.	Pakeisti Aprašo 5 priedą ir jį išdėstyti nauja redakcija (pridedama).
.	Papildyti Aprašą 10 priedu (pridedama).
.	Papildyti Aprašą 11 priedu (pridedama).
.	Nustatyti, kad:
. Šio nutarimo 1.3 papunktis įsigalioja 2022 m. sausio 1 d.
. Šio nutarimo 1.16 ir 1.17 papunkčiais papildyti Aprašo 41.13 ir 41.14 papunkčiai taikomi rengiant ir teikiant reguliuojamosios veiklos ataskaitas už 2022 metus ir vėlesnius ataskaitinius laikotarpius.
. Šio nutarimo 1.18–1.21 papunkčiais pakeisti Aprašo 1, 3, 4 ir 5 priedai pildomi rengiant ir teikiant reguliuojamosios veiklos ataskaitas už 2022 metus ir vėlesnius ataskaitinius laikotarpius. 
. Reguliuojamosios veiklos ataskaitos už 2021 metus ir ankstesnius atskaitinius laikotarpius rengiamos ir teikiamos pagal iki šio nutarimo galiojusias Aprašo nuostatas ir priedus. 



Tarybos pirmininkas          	          Renatas Pocius

